ຈີນຈະແກ້ໄຂຂໍ້ຮຽກຮ້ອງຂອງ ພວກປະທ້ວງມອງໂກເລຍ
ຈີນຈະໃຫ້ຄໍາຕອບແກ່ຄໍາຮຽກຮ້ອງ ຂອງພວກປະທ້ວງໃນມອງໂກເລຍ
ຈີນກ່າວວ່າ ຕົນຈະແກ້ໄຂຕໍ່ຄໍາຂໍຮ້ອງທີ່ມີເຫດມີຜົນຂອງ ພວກຄົນລ້ຽງແກະ ໃນມອງໂກເລຍທີ່ພາກັນທໍາການປະ ທ້ວງໃນສັບປະດາຜ່ານມານີ້ ໃນການຖະແຫຼງຂ່າວຂອງກະຊວງການຕ່າງປະເທດຈີນ ໃນກຸງປັກກິງ ໃນວັນອັງຄານມື້ນີ້ທ່ານນາງ Jiang Yu ໂຄສົກປະຈໍາກະຊວງ ກ່າວວ່າ ທາງການປະຈໍາພາກພື້ນ ຈະທໍາການເຄື່ອນໄຫວເພື່ອປົກປ້ອງສິ່ງ ແວດລ້ອມ ແລະ ຫາຄວາມກໍ້າເກິ່ງກັນທີ່ສອດຄ້ອງລະຫວ່າງການປົກປ້ອງ ສະພາບແວດລ້ອມແລະການພັດທະນາດ້ານເສດຖະກິດ ທ່ານນາງ Jiang Yu ກ່າວຕື່ມວ່າ ພວກໃດທີ່ໄດ້ທໍາ ຄວາມຜິດກໍຈະຖືກລົງໂທດຕາມຕົວບົດກົດໝາຍ ໄດ້ມີການສົ່ງພວກກໍາລັງຮັກສາຄວາມປອດໄພຈີນ ໃນຈໍານວນຫລວງຫລາຍເພື່ອປາບປາມພວກປະທ້ວງ ຊຶ່ງໄດ້ເລີ້ມຂຶ້ນຫລັງຈາກລົດບັນທຸກຈີນຄັນນຶ່ງແລ່ນຕໍາຄົນລ້ຽງແກະຊາວມອງໂກເລຍຄົນນຶ່ງຕາຍທີ່ພວມທໍາການປະທ້ວງຕໍ່ພວກລົດຂົນສົ່ງຖ່ານຫິນຂອງຈີນແລ່ນຜ່ານທົ່ງລ້ຽງສັດຂອງເຂົາເຈົ້ານັ້ນ ທ່ານນາງ Jiang ຍັງໄດ້ຕໍາໜິຕິຕຽນກຸ່ມຕ່າງໆໃນຕ່າງປະເທດທີ່ບໍ່ໄດ້ບອກຊື່ໃຫ້ຊາບວ່າ ຄວາມພະຍາຍາມຂອງພວກເຂົາເຈົ້າທີ່ກະຕຸກຊຸກ ຍູ້ໃຫ້ເກີດບັນຫາຂຶ້ນນັ້ນ ຈະໄດ້ຮັບການປາໄຊ ສື່ມວນຊົນຂອງຈີນສ່ວນໃຫຍ່ແມ່ນໄດ້ມິດງຽບມາກ່ຽວກັບການປະທ້ວງໃນເຂດມອງໂກເລຍໃນນີ້ ຊຶ່ງທໍາອິດແມ່ນໄດ້ລາຍງານໂດຍກຸ່ມສົ່ງເສີມກຸ່ມນຶ່ງທີ່ມີຫ້ອງການຕັ້ງຢູ່ໃນສະຫະ ລັດ ທີ່ເອີ້ນວ່າສູນກາງໃຫ້ຂໍ້ມູນວ່າດ້ວຍສິດທິມະນຸດຂອງຊາວມອງໂກເລຍໃນພາກໃຕ້ນັ້ນ